**VENDÉG TÁJÉKOZTATÁSA**

**SZEMÉLYES ADATOK KÖTELEZŐ RÖGZÍTÉSÉRŐL**

**Kedves Vendégünk!**

Ezúton tájékoztatjuk, hogy a hatályos jogszabályok\* értelmében, **2021. szeptember 1-jét követően** Magyarországon szálláshely-szolgáltatást igénybe vevő **minden** **vendég törvényben meghatározott személyes adatait** a szálláshely-szolgáltató **okmányolvasón keresztül,** a szálláshelykezelő szoftverében rögzíteni, majd egy tárhelyre, a Vendég Információs Zárt Adatbázisba (VIZA) továbbítani köteles.

A szálláshely a 14 év alatti vendégekre vonatkozó adatokat képviselőjének (pl. szülő, gondviselő) nyilatkozata alapján is rögzítheti.

**A rögzítendő adatok**:

* családi és utónév;
* születési családi és utónév;
* születés helye;
* születés ideje;
* vendég neme;
* állampolgárság;
* anyja születési családi és utóneve (ha az azonosító dokumentum tartalmazza);
* személyazonosító vagy útiokmány azonosító adatai;
* harmadik országbeli állampolgár esetében\*\* a vízum vagy tartózkodási engedély száma, a beutazás időpontja és helye.

Az adatok rögzítéséhez a szálláshely-szolgáltatást **igénybe vevő** **14. életévét betöltött** **vendég** az azonosításra alkalmas személyi igazolványát, vezetői engedélyét vagy úti **okmányát a szálláshely-szolgáltatónak** **bemutatja**. Az okmány **bemutatásának hiányában a szálláshely-szolgáltató a szálláshely-szolgáltatást megtagadja.** Jogszabály felhatalmazása alapján a **szálláshely-szolgáltató jogosult elkérni** a 14. életévét betöltött vendég személyazonosító okmányát, a **vendég** pedig **köteles** **azt bemutatni**.

**Kérjük, utazását és érkezését a fentiekre tekintettel tervezze meg!**

Szíves együttműködését ezúton is köszönjük!

––––––––––––––––––––––––––––––

**\*HATÁLYOS JOGSZABÁLYOK:**

* a turisztikai térségek fejlesztésének állami feladatairól szóló 2016. évi CLVI. törvény;
* a turisztikai térségek fejlesztésének állami feladatairól szóló törvény végrehajtásáról szóló 235/2019. (X. 15.) Korm. rendelet;
* a személyazonosító igazolvány kiadása és az egységes arcképmás- és aláírás-felvételezés szabályairól szóló 414/2015. (XII. 23.) Korm.rendelet.

\*\***harmadik országbeli állampolgár**: a harmadik országbeli állampolgárok beutazásáról és tartózkodásáról szóló 2007. évi II. törvény szerinti személyek